4127 


02002930803020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 293 

8 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός μηνιαίων αποδοχών πλοιάρχου και πλη¬ 
ρώματος Ω/Κ «ΑΙΓΑΙΟ» και προσωπικού Ναυτικής 
Υπηρεσίας του Εθνικού Κέντρου Θαλασσίων Ερευ¬ 


νών (ΕΚΘΕ) για το 2001 . 1 

Υπερωριακή Εργασία Μονίμων Υπαλλήλων της Π.Α... 2 

Συγκρότηση Ομάδας Διοίκησης Έργου στο Υπουρ¬ 
γείο Εσωτερικών, Δημόσιας Διοίκησης και Αποκέ¬ 
ντρωσης» . 3 


Έγκριση υπερωριακής εργασίας για το προσωπικό 
των Πολιτικών Γραφείων του Υπουργού και του 
Υφυπουργού Μεταφορών και Επικοινωνιών και των 
Γραφείων Γενικού Γραμματέα Υ.ΜΈ. και Γενικού 


Γ ραμματέα Επικοινωνιών. 4 

Αντικατάσταση Μελών της συγκροτηθείσας Νομοπα¬ 
ρασκευαστικής Επιτροπής Διευρυμένων Αρμοδιο¬ 
τήτων. 5 


Συμπλήρωση Κ.Υ.Α. με θέμα «Σύσταση κλάδων δι¬ 
δακτικού προσωπικού στα Τεχνικά Επαγγελματι¬ 
κά Εκπαιδευτήρια Τουριστικών Επαγγελμάτων 
(ΤΕΕ/ΣΤΕ), αύξηση θέσεων κλάδων ένταξη - κα¬ 
τάταξη μονιμοποιηθέντων καθηγητών και εξέλι¬ 
ξή τους σύμφωνα με τις διατάξεις του Ν. 1566/ 


1985». 6 

Τροποποίηση απόφασης «Ανασυγκρότηση της Διοι- 
κούσας Επιτροπής του Λογαριασμού Προστασίας 
Φορτοεκφορτωτών Λιμενεργατών». 7 

Τροποποίηση της ΔΥ 1 δ/19807/18.10.2000 (ΦΈ.Κ. 
1320/31.10.2000 τ. Β') απόφασης περί τροποποί¬ 
ησης Συμβουλίου Κρίσης και Επιλογής Ιατρικού 


και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 4ου Συγκροτή¬ 
ματος Νοσ/μείωντης Περιφέρειας Αττικής για τις 
ειδικότητες της Αγγειοχειρουργικής, Αιματολο¬ 
γίας, .... Ψυχιατρικής και Ωτορινολαρυγγολο- 
γίας. 8 


ΑΠΟΦΑΣΕΙ Σ 

Αριθ. 2/2463/0022 (1) 

Καθορισμός μηνιαίων αποδοχών πλοιάρχου και πληρώ¬ 
ματος Ω/Κ «ΑΙΓΑΙΟ» και προσωπικού Ναυτικής Υπη¬ 
ρεσίας του Εθνικού Κέντρου θαλασσίων Ερευνών 
(ΕΚΟΕ) για το 2001. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 

ΑΝΑΠΤΥΞΗΣ - ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις: 

1. Του Ν. 1514/85 «Ανάπτυξη της Επιστημονικής και Τε¬ 
χνολογικής Ερευνας» (ΦΕΚ 13/Α/1985). 

2. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ 137/Α/85), που προστέθηκε με 
το άρθρο 27 του Ν. 2081/92 και τροποποιήθηκε με το 
άρθρο 1 παρ.2ατου Ν. 2469/97. 

3. Το άρθρο 22του Ν. 2362/95 «Περί Δημοσίου Λογιστι¬ 
κού κ.λπ.». 

4. Του Π.Δ. 343/86 «Οργανισμός του ΕΚΘΕ» (ΦΕΚ 
151/Α/86), όπως αυτό τροποποιήθηκε με το Π.Δ. 330/87 
(ΦΕΚ 152/Α/87). 

5. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου» (ΦΕΚ 19/Α/96). 

6. Το άρθρο 40 του Ν. 849/78. 

7. Την απόφαση του Δ.Σ. του ΕΚΘΕ (Συνεδρία 104η/ 
19.7.2001). 

8. Την 1100383/1330/Α0006/31.12.2001 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών». 

9. Το γεγονός ότι από την παρούσα απόφαση προκαλεί- 
ται δαπάνη ύψους 282.300.000 δρχ., για το έτος 2001, η 
οποία θα καλυφθεί από τις πιστώσεις του προϋπολογι¬ 
σμού της Γ ενικής Γ ραμματείας Ερευνας και Τεχνολογίας, 
φορέας 35/130, ΚΑΕ 2416 (επιχορήγηση ΕΚΘΕ), αποφα¬ 
σίζουμε: 

Καθορίζουμε τις μηνιαίες αποδοχές του Πλοιάρχου και 
του πληρώματος του Ω/Κ ΑΙΓΑΙΟ καθώς και του προσωπι¬ 
κού της Ναυτικής Υπηρεσίας του ΕΚΘΕ για το 2001 ως 
εξής: 


1. Μηνιαίοι Βασικοί Μισθοί Ενεργείας Πλοιάρχου 
Πληρώματος Ω/Κ ΑΙΓΑΙΟ: 

Δραχμές Ευρώ 

α. 

Πλοίαρχος 

657.715 

1.930,20 

β· 

Υποπλοίαρχος 

388.910 

1.141,34 

Υ· 

Ανθυποπλοίαρχος 

338.920 

994,63 

δ. 

Ασυρματιστής 

388.910 

1.141,34 

ε. 

Α' Μηχανικός 

654.490 

1.920,73 

στ. 

Β' Μηχανικός 

388.910 

1.141,34 

ζ· 

Γ' Μηχανικός 

338.920 

994,63 

η· 

Ηλεκτρολόγος 

388.910 

1.141,34 

θ. 

Ναύκληρος 

290.555 

852,69 

ι. 

Ναύτης 

266.580 

782,33 

ια. 

Μηχανοδηγός Β' 

268.275 

787,31 

ιβ. 

Καθαριστής 

263.045 

771,96 

ιγ· 

Θαλαμηπόλος 

266.580 

782,33 

ιδ. 

Βοηθός Θαλαμηπόλου 213.720 

627,20 

ιε. 

Μάγειρας 

323.725 

950,04 

ιστ. 

Βοηθός μάγειρα 

213.720 

627,20 


2. Μηνιαίοι βασικοί μισθοί ενεργείας προσωπικού Ναυ¬ 
τικής Υπηρεσίας του ΕΚΘΕ: 

Δραχμές Ευρώ 
α. Α'Μηχανικός 654.490 1.920,73 

β. Υποπλοίαρχος 388.910 1.141,34 

3. Οι μηνιαίοι βασικοί μισθοίτου πλοιάρχου και του πλη¬ 
ρώματος του Ω/Κ «ΑΙΓΑΙΟ» (παρ. 1) προσαυξάνονται με 
τα παρακάτω επιδόματα: 

α) Το επίδομα Κυριακών που χορηγείται σε όλους τους 
ναυτολογημένους ναυτικούς, για τις διανυόμενες μηνιαί- 
ως Κυριακές αργίες εν πλω και στο λιμάνι και για τις μέχρι 
οκταώρου εργασίες κατά Κυριακή, υπολογιζόμενο σε πο¬ 
σοστό 22% επί του βασικού μισθού. Το επίδομα αυτό θα 
καταβάλλεται σε όλο το πλήρωμα για όλες τις Κυριακές, 
ανεξαρτήτως παροχής ή μη εκ μέρους αυτού εργασίας. 

β) Το επίδομα πρόσθετης εργασίας που χορηγείται αντί 
υπερωριών και υπολογίζεται σε ποσοστό 30% επί του βα¬ 
σικού μισθού. Το επίδομα αυτό περικόπτεται κατά το χρό¬ 
νο που δεν παρέχεται υπηρεσία στο πλοίο. 

γ) Το επίδομα πλόων αλλοδαπής υπολογιζόμενο σε πο¬ 
σοστό 15% επί του βασικού μισθού χορηγείται στον πλοί¬ 
αρχο και στο πλήρωμα του Ω/Κ «ΑΙΓΑΙΟ», όταν το πλοίο 
εκτελεί πλόες σε λιμάνια του εξωτερικού. 

Η ανωτέρω προσαύξηση καταβάλλεται μόνον για τις 
ημέρες που το πλοίο εκτελεί τους πιο πάνω πλόες και υπο¬ 
λογίζεται από την ημέρα αναχωρήσεώς του από το τε¬ 
λευταίο ελληνικό λιμάνι, μέχρι την ημέρα της επιστροφής 
του (μη συνυπολογιζομένης). 

δ) Το επίδομα ιματισμού που χορηγείται στο κατώτερο 
πλήρωμα για την αντιμετώπιση των δαπανών ειδικού ιμα¬ 
τισμού που πρέπει να φέρουν κατά την εκτέλεση των κα¬ 
θηκόντων τους και ανέρχεται σε 13.005 δρχ. (ευρώ 
38,170). 

ε) Το επίδομα Σαββάτων και αργιών που χορηγείται για 
κάθε Σάββατο και αργία στον πλοίαρχο και τον Α’ Μηχανι¬ 
κό και είναι το 1/22 του μηνιαίου βασικού μισθού προσαυ¬ 
ξημένο κατά 50% εν πλω και στο λιμάνι. 

Στο υπόλοιπο πλήρωμα χορηγείται το ίδιο επίδομα, 
εφόσον το πλοίο βρίσκεται σε ερευνητική αποστολή. Επί¬ 


σης χορηγείται και για τη φύλαξη του πλοίου στο λιμάνι 
του Πειραιά κατά τα Σάββατα και τις αργίες, στο προσω¬ 
πικό που ορίζεται και αναγράφεται στο ημερολόγιο του 
πλοίου. 

στ) Το μηνιαίο επίδομα φορτοεκφόρτωσης καταβάλλε¬ 
ται στον Πλοίαρχο, Υποπλοίαρχο και Ανθυποπλοίαρχο για 
την παραλαβή και τον έλεγχο φορτοεκφόρτωσης ερευ¬ 
νητικών οργάνων μεγάλης αξίας, οοηίαίπθΓδ και μηχανη¬ 
μάτων και ορίζεται για τον πλοίαρχο σε 39.470 δρχ. (ευρώ 
115,83), για τον υποπλοίαρχο σε 46.450 δρχ. (ευρώ 

136.32) και για τον ανθυποπλοίαρχο σε 40.320 δρχ. (ευρώ 

118.32) . 

ζ) Το μηνιαίο επίδομα συντήρησης των ηλεκτρονικών 
οργάνων που καταβάλλεται στον ασυρματιστή, για την 
συντήρηση των ηλεκτρονικών οργάνων του πλοίου και 
ανέρχεται σε 36.365 δρχ. (ευρώ 106,72). 

η) Το μηνιαίο επίδομα για την ιδιωτική ανταπόκριση των 
τηλεφωνημάτων πληρώματος και ερευνητών που κατα¬ 
βάλλεται στον ασυρματιστή και ανέρχεται σε 8.250 δρχ. 
(ευρώ 24,21). 

θ) Το μηνιαίο επίδομα εργασιών μηχανοστασίου και συ¬ 
ντήρησης κλιματιστικών οργάνων που χορηγείται στον 
ηλεκτρολόγο για τις ανωτέρω εργασίες το οποίο ανέρχε¬ 
ται σε 20.340 δρχ. (ευρώ 59,69). 

ι) Το μηνιαίο επίδομα Ναυκλήρου που χορηγείται σ’ αυ¬ 
τόν για τη συναρμολόγηση των διατάξεων των αγκυρο¬ 
βολιών των ποντιζομένων οργάνων το οποίοι ανέρχεται 
σε5.515 δρχ. (ευρώ 16,18). 

ια) Το μηνιαίο επίδομα μεταφοράς τροφίμων που χορη¬ 
γείται για τη μεταφορά τροφίμων εντός και εκτός ωραρί¬ 
ου στον μάγειρα, βοηθό μάγειρα, θαλαμηπόλο και βοηθό 
θαλαμηπόλο το οποίο ανέρχεται σε 8.360 δρχ. (ευρώ 
24,528). 

ιβ) Το μηνιαίο επίδομα συντήρησης ξενοδοχειακού και 
υδραυλικού εξοπλισμού και έξτρα αμοιβών μηχανοστασί¬ 
ου που ανέρχεται σε 7% του βασικού μισθού και χορηγεί¬ 
ται στο πλήρωμα μηχανοστασίου. 

ιγ) Το μηνιαίο επίδομα παρακολούθησης βοηθητικών 
μηχανημάτων που χορηγείται στον Μηχανοδηγό Β’ και 
στον καθαριστή το οποίο ανέρχεται σε 4.560 δρχ. (ευρώ 
13,388). 

ιδ) Το μηνιαίο επίδομα ζαχαροπλαστικής και αρτοποίη¬ 
σης που χορηγείται στον μάγειρα και ανέρχεται σε 28.070 
δρχ. (ευρώ 82,38). 

ιε) Το ημερήσιο επίδομα τροφής που χορηγείται για κά¬ 
θε ημέρα ναυτολόγησης στον Πλοίαρχο και το πλήρωμα 
επί ή εκτός του πλοίου, σε όσες περιπτώσεις δικαιούνται 
τούτου λόγω ασθένειας ή μη χορήγησης παρασκευασμέ¬ 
νης τροφής, ανερχόμενο σε 3.000 δρχ. (ευρώ 8,80). 

ιστ) Το μηνιαίο επίδομα διακυβέρνησης που καταβάλ¬ 
λεται στον πλοίαρχο και ανέρχεται σε 22.045 δρχ. (ευρώ 
64,69). 

ιζ) Το μηνιαίο ειδικό επίδομα αξιωματικών καταστρώμα¬ 
τος το οποίο ανέρχεται για τον Πλοίαρχο σε 11.965 δρχ. 
(ευρώ 35,11), για τον υποπλοίαρχο σε 8.100 δρχ. (ευρώ 
23,77) και για τον Ανθυποπλοίαρχο σε 6.815 δρχ. (ευρώ 
20 , 0 ). 

ιη) Σε όλο το πλήρωμα του πλοίου χορηγείται μηνιαίο 
επίδομα βαρείας και ανθυγιεινής εργασίας που ανέρχεται 
σε5.000 δρχ. (ευρώ 14,67). 

ιθ) Στους μηχανικούς Α', Β' και Γ χορηγείται μηνιαίο επί¬ 
δομα το οποίο ανέρχεται για τον Α’ Μηχανικό σε 11.965 
δρχ. (ευρώ 35,11), για τον Β’ Μηχανικό σε 8.100 δρχ. (ευ- 

ρώ 23,77) και για τον Γ’ Μηχανικό σε 6.815 δρχ. (ευρώ 

20 , 0 ). 

4. Σε όλους τους ναυτικούς χορηγείται άδεια 57 ημερών 
το χρόνο ή 4,75 ημέρες για κάθε μήνα υπηρεσίας, για δε 
τις τυχόν ημέρες αντίστοιχο κλάσμα του μηνός. Η αποζη¬ 
μίωση της άδειας υπολογίζεται επί του βασικού μισθού 
ενεργείας πλέοντου επιδόματος Κυριακών και του αντιτί¬ 
μου τροφής. 

5. Στον Πλοίαρχο και στο πλήρωμα του πλοίου κατα¬ 
βάλλεται ως δώρο ο μισθός ενός μηνός για τις εορτές των 
Χριστουγέννων και του Νέου Ετους και ο μισθός 15 ημε¬ 
ρών για τις εορτές του Πάσχα. 

Για τη χορήγηση ολόκληρου του δώρου Πάσχα απαι¬ 
τούνται 120 ημέρες εργασίας και για τη χορήγηση ολό¬ 
κληρου του δώρου Χριστουγέννων απαιτούνται 240 ημέ¬ 
ρες εργασίας. Γιαλιγότερες ημέρες εργασίας χορηγείται 
αναλογία δώρων. 

Τα δώρα εορτών υπολογίζονται επί των πράγματι κατα- 
βαλλομένων παγίων και σταθερών αποδοχών, δηλαδή 
βασικού μισθού και επιδομάτων, εκτός του επιδόματος 
τροφής για τον Πλοίαρχο και Α' Μηχανικό καθώς και του 
επιδόματος Σαββάτου και αργιών για το υπόλοιπο πλή¬ 
ρωμα. 

6. Ο μισθός ασθένειας είναι σε κάθε περίπτωση ίσος με 
τον μισθό ενέργειας, σε περίπτωση δε νοσηλείας εκτός 
νοσοκομείου ή κλινικής στην ξηρά καταβάλλεται και το 
αντίτιμο τροφής. 

Οι αξιωματικοί δικαιούνται νοσηλειών Α’ θέσεως νοσο¬ 
κομείου ή κλινικής και τα κατώτερα πληρώματα Β’ α’ θέ¬ 
σεως. 

Στο προσωπικό Ναυτικής Υπηρεσίας ξηράς του ΕΚΘΕ 
χορηγείται οικογενειακή παροχή, σύμφωνα με το άρθρο 
12τουΝ. 2470/97. 

7. Η παρούσα επέχει θέση Σύμβασης. 

8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ Α. ΤΣΟΧΑΤΖΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

Δ. ΡΕΠΠΑΣ Γ. ΑΝΩΜΕΡΙΤΗΣ 

-♦- 

Αριθμ. 2/3654/0022 (2) 

Υπερωριακή Εργασία Μονίμων Υπαλλήλων της Π.Α. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τις διατάξεις του άρθρου 15 του Ν. 2592/98 (ΦΕΚ 
57/18.3.98 τ.Α') και την 2022941/2297/0022/7.4.98 Ερμη¬ 
νευτική εγκύκλιο του Γ.Λ.Κ. 

β) Την ανάγκη αντιμετώπισης από το Γενικό Επιτελείο 
Αεροπορίας της δαπάνης αποζημίωσης και αμοιβών των 
Μονίμων Υπαλλήλων για εργασία πέρα από τις ώρες υπο¬ 
χρεωτικής απασχόλησης για κάλυψη εποχιακών και εκτά¬ 
κτων ή επειγουσών υπηρεσιακών αναγκών, λόγω ασκή- 
σεων-επιθεωρήσεων, καθώς και των υπαλλήλων του 
Στρατιωτικού Νοσοκομείου (251 ΓΝΑ), της Εθνικής Με¬ 
τεωρολογικής Υπηρεσίας (ΕΜΥ), που λειτουργούν επί 
24ώρου βάσεως, των Στρατιωτικών Εργοστασίων, των 


Εφοδιαστικών Μονάδων, του προσωπικού που υπηρετεί 
στα Γ ραφεία Υφυπουργού Εθνικής Άμυνας, Ειδ. Γ ραμμα- 
τέως ΥΕΘΑ και στο ΓΕΕΘΑ. 

γ) Τη σημαντική μείωση του Πολ. Προσωπικού της Π.Α. 

δ) Τη Φ.451/41/10623/1.3.2000 απόφαση του Υφυπουρ¬ 
γού Εθνικής Αμυνας, που καθορίζει τις υπηρεσίες του 
Υπουργείου Εθνικής Αμυνας που λειτουργούν σε 24ωρη 
βάση. 

ε) Την 24492/31.10.2001 (ΦΕΚ Β' 1483) κοινή απόφαση 
Πρωθυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Αμυνας στους Υφυ¬ 
πουργούς Εθνικής Άμυνας». 

στ) Τις εγγεγραμμένες στον Π/Υτης Π.Α. πιστώσεις για 
αμοιβή-αποζημίωση της υπερωριακής - νυκτερινής - εξαι¬ 
ρέσιμων ημερών απασχόλησης (ΕΦ 11-410, 11-420, 11- 
430 ΚΑΕ 0511, ΚΑΕ 0512) και τη δέσμευση διάθεσης αυ¬ 
τών κατά 90% (το 10% για άλως εξαιρετικές ανάγκες). 

ζ) Τις εγγεγραμμένες στον Προϋπολογισμό του ΜΤΑ 
(ΝΠΔΔ) Πιστώσεις για αποζημίωση υπερωριακής απα¬ 
σχόλησης (ΚΑΕ 100/0261,100/0521) και τη δέσμευση αυ¬ 
τών κατά 90% (το 10% για άλως εξαιρετικές ανάγκες). 

η) Την 2050742/5390/0022/28.7.1998 Εγκύκλιο του 
Υπουργείου Οικονομικών / Γ.Λ.Κ. «Υπερωριακή Εργασία 
ΝΠΔΔ». 

θ) Την αρ. 1100383/1330/Α0006/2001 κοινή απόφαση 
του Πρωθυπουργού και του Υπουργού Οικονομικών, για 
την ανάθεση αρμοδιοτήτων, αποφασίζουμε: 

Εγκρίνουμε την υπερωριακή, νυκτερινή και εξαιρέσι¬ 
μων ημερών υπερωριακή εργασία με αμοιβή, πέρα από το 
κανονικό ωράριο των ΜΥ της ΠΑ που κρίνεται απαραίτη¬ 
τη για την κάλυψη υπηρεσιακών αναγκών για το χρονικό 
διάστημα από 1.1.2002 έως 30.6.2002, σύμφωνα μετά συ¬ 
νημμένα παραρτήματα Α-Β-Γ-Δ-Ε, ως ακολούθως: 

I. Υπηρεσίες της ΠΑ ΕΦ 11-410 

(1) ΚΑΕ 0511 (Υπερωριακή Εργασία) και για 3.500 ΜΥ, 
80.000 ώρες, περίπου, 194,850 ΕΥΡΩ. 

(2) ΚΑΕ 0512 (Κυριακές-Εξαιρέσιμες-Αργίες) και για 
3.000 ΜΥ, 45.000 ώρες, 204,300 ΕΥΡΩ, ως το συνημμένο 
Παράρτημα «Α». 

II. Εθνική Μετεωρολογική Υπηρεσία (ΕΜΥ) ΕΦ 11-420 

(1) ΚΑΕ 0511 (Υπερωριακή Εργασία), για 270 ΜΥ, 
80.000 ώρες, περίπου, 62,100 ΕΥΡΩ. 

(2) ΚΑΕ 0512 (Νυκτερινά-εξαιρέσιμες-αργίες-βάρδιες) 
και για 270 ΜΥ, 80.000 ώρες περίπου, 221,850 € ΕΥΡΩ. 

IV. 359 ΜΑΕΔΥ 

(1) ΚΑΕ 0511 (Υπερωριακή Εργασία) για 90 Μ.Υ., 11.000 
ώρες, περίπου 6,615 ΕΥΡΩ. 

(2) ΚΑΕ 0512 (Νυκτερινά-εξαιρέσιμες-αργίες), για 80 
Μ.Υ., 10.000 ώρες περίπου 7,920 € ΕΥΡΩ, ως το συνημ¬ 
μένο παράρτημα «Γ». 

V. Υπηρεσίες ΑΤΑ 

Για 8 ΜΥ, για 2.000 ώρες υπερωριακής εργασίας και οι 
πιστώσεις βαρύνουν Π/Υ Α.Ω.Ο. ΝΑΤΟ. 

IV. Υπηρεσίες Ν.Π.Δ.Δ./Μ.Τ.Α. 

Για 12 υπαλλήλους, για 1.000 ώρες υπερωριακή εργα¬ 
σία 1,917.53 € ΕΥΡΩ, ως συνημμένο παράρτημα «Ε». 

3. Από τις διατάξεις της απόφασης προκαλείται δαπάνη 
σε βάρος(α) του κρατικού προϋπολογισμού ύψους 
697,635,00 ΕΥΡΩ για το τρέχον Α' εξάμηνο 2002. 

(β) του Π/Υ ΜΤΑ (ΝΠΔΔ) 1,917.53 ΕΥΡΩ, για το τρέχον 
Ά εξάμηνο 2002. 

4. Η δαπάνη αυτή που θα προκύψει από το σύνολο των 
υπό έγκριση ωρών υπερωριακής απασχόλησης Α' εξαμή- 

νου έτους 2002, σε καμιά περίπτωση δεν μπορεί να υπερβεί 
τις πιστώσεις που εγγράφησαν στους οικείους κωδικούς 
αριθμούς ΓΕΑ και ΜΤΑ, έτους 2002, όπως αυτές θα δια¬ 
μορφωθούν με το ποσοστό αποδέσμευσης που θα εγκριθεί. 

5. Υπεύθυνος για την παρακολούθηση και τον έλεγχο 
παροχής της υπερωριακής απασχόλησης ορίζεται ο Μ.Υ. 
ΒΑΣ.ΜΠΙΡΗΣ, ΔΝΤΗΣ ΔΝΣΗΣ ΠΡΟΣ./ΓΕΑ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Γ. ΦΛΩΡΙΔΗΣ Λ. ΑΠΟΣΤΟΛΙΔΗΣ 

-♦- 

Αριθ. 2/5206/0022 (3) 

Συγκρότηση Ομάδας Διοίκησης Έργου στο Υπουργείο 
Εσωτερικών, Δημόσιας Διοίκησης και Αποκέντρωσης». 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 18παρ. 18του Ν. 2503/1997 (ΦΕΚ 107/ 
Α/30.5.1997) «Διοίκηση, οργάνωση, στελέχωσητης Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

β) Του άρθρου 40 του Ν. 849/1978 (ΦΕΚ232/Α/1978). 
γ) Του άρθρου 27του Ν. 2081/1992 (ΦΕΚ 155/Α/1992), με 
το οποίο προστέθηκε άρθρο 29Α στο Ν. 1558/1985, όπως 
τελικά αντικαταστάθηκε με το άρθρο 1 του Ν. 2469/1997. 

δ) Του άρθρου 22 παρ. 3 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

ε) Των άρθρων 13-15 του Ν. 2690/1999 (ΦΕΚ 45/Α/ 
9.3.1999) «Κύρωση του Κώδικα Διοικητικής Διαδικασίας 
και άλλες διατάξεις». 

στ) Του Π.Δ. 373/1995 (ΦΕΚ201/Α/14.9.1995) «Συγχώνευ¬ 
ση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμόςτωναρμοδιοτήτωντου». 

ζ) Του Π.Δ. 400/1995 (ΦΕΚ 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Την 1100383/1330/Α0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
(ΦΕΚ 1485/Β/31.10.2001) «Καθορισμός αρμοδιοτήτων 
των Υφυπουργών Οικονομικών». 

3. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού ύψους 51.192 € (πενήντα μία χιλιάδες 
εκατόν ενενήντα δύο ΕΥΡΩ) για το έτος 2002 και για κάθε 
ένα από τα επόμενα έτη, που θα καλυφθεί από τις πιστώ- 
σειςτου Φ.07-150 ΚΑΕ 0515, αποφασίζουμε: 

I) Συγκροτούμε στο Υπουργείο Εσωτερικών, Δημόσιας 
Διοίκησης και Αποκέντρωσης Ομάδα Διοίκησης Έργου 
(Ο.Δ.Ε.), έργο της οποίας θα είναι η επεξεργασία των νο¬ 
μοσχεδίων αρμοδιότητας ΥΠ.ΕΣ.Δ.Δ.Α. 


II) Η Ο.Δ.Ε. είναι εννεαμελής και αποτελείται από το 
Γενικό Γραμματέα της Γενικής Γραμματείας Δημόσιας 
Διοίκησης του ΥΠ.ΕΣ.Δ.Δ.Α., ως Πρόεδρο και μέλη Συμ¬ 
βούλους του Ανωτάτου Συμβουλίου Επιλογής Προσω¬ 
πικού (Α.Σ.Ε.Π.) και του Νομικού Συμβουλίου του Κρά¬ 
τους (Ν.Σ.Κ.), Καθηγητές Ανωτάτων Εκπαιδευτικών Ιδρυ¬ 
μάτων και Ανώτατους ή Ανώτερους Υπαλλήλους του 
ΥΠ.ΕΣ.Δ.Δ.Α. 

III) Ορίζουμετα μέλη της Ο.Δ.Ε. ως εξής: 

1. Γεώργιος Νικητιάδης, Γενικός Γραμματέας Δημό¬ 
σιας Διοίκησης, ως Πρόεδρος. 

2. Ευθύμιος Βελώνιας, Σύμβουλοςτου ΑΣΕΠ, ως μέλος. 

3. Βασίλειος Ανδρονόπουλος, Σύμβουλος του Α.Σ.Ε.Π., 
ως μέλος. 

4. Πασχάλης Κισσούδης, Νομικός Σύμβουλος του 
Ν.Σ.Κ., που υπηρετεί στο Γραφείο Νομικού Συμβούλου 
στο ΥΠ.ΕΣ.Δ.Δ.Α./ Γ.Γ.Δ.Δ., ως μέλος. 

5. Νικόλαος Μαυρίκας, Νομικός Σύμβουλος του Ν.Σ.Κ., 
που υπηρετεί στο Γραφείο Νομικού Συμβούλου στο 
ΥΠ.ΕΣ.Δ.Δ.Α., ως μέλος. 

6. Γεώργιος Σωτηρέλλης, Καθηγητής Συνταγματικού 
Δικαίου, ως μέλος. 

7. Ευσταθία Μπεργελέ, Γενική Διευθύντρια της 
Γ.Γ.Δ.Δ./ΥΠ.ΕΣ.Δ.Δ.Α., ως μέλος. 

8. Δήμητρα Κουτσούρη, Γενική Διευθύντρια του 
ΥΠ.ΕΣ.Δ.Δ.Α., ως μέλος. 

9. Ο εκάστοτε αρμόδιος Διευθυντής, εφόσον προσκα¬ 
λείται από τον Πρόεδρο, ως μέλος. 

Γραμματέας της Επιτροπής ορίζεται η Ουρανία Κατσι¬ 
κά, υπάλληλος με Β' βαθμό του κλάδου ΠΕ Διοικητικής 
Οργάνωσης της Γ.Γ.Δ.Δ./ΥΠ.ΕΣ.Δ.Δ.Α., με αναπληρωτή 
το Δημήτριο Πολυκράτη, υπάλληλο με Β' βαθμό, του 
κλάδου ΠΕ Διοικητικής Οργάνωσης της Γ.Γ.Δ.Δ./ 
ΥΠ.ΕΣ.Δ.Δ.Α. 

IV) Η Ομάδα Διοίκησης Έργου λειτουργεί εκτός του κα¬ 
νονικού ωραρίου εργασίας των δημοσίων υπηρεσιών και 
σύμφωνα με τις ισχύουσες γενικές διατάξεις περί συλλο¬ 
γικών οργάνων. 

V) Καθορίζουμε, κατά παρέκκλιση των διατάξεων του 
Ν. 2470/1997, αποζημίωση, κατά μήνα, για τον πρόε¬ 
δρο, τα μέλη και τους γραμματείς της Ο.Δ.Ε., ως ακο¬ 
λούθως: 

- Πρόεδρος 880 € το μήνα 

- Μέλος 734 € το μήνα 

- Γ ραμματέας : 450 € το μήνα 

Η ως άνω αποζημίωση καταβάλλεται στους δικαιού¬ 
χους εις ολόκληρον, εφόσον μετείχαν τουλάχιστον σε μία 
συνεδρίαση κατά μήνα. 

VI) Τα μέλη Γεώργιος Σωτηρέλλης, Ευσταθία Μπεργε- 
λέ, Δήμητρα Κουτσούρη και ο εκάστοτε αρμόδιος Διευ¬ 
θυντής θα μετέχουν χωρίς αμοιβή. 

VII) Η διάρκεια της παρούσας ορίζεται διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΥΦΥΠ. ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Κ. ΣΚΑΝΔΑΛΙΔΗΣ 

Αριθ. 2/11487/0022 (4) 

Έγκριση υπερωριακής εργασίας για το προσωπικό των 

Πολιτικών Γραφείων του Υπουργού και του Υφυπουρ¬ 
γού Μεταφορών και Επικοινωνιών και των Γραφείων 

Γενικού Γραμματέα Υ.Μ.Ε. και Γενικού Γραμματέα 

Επικοινωνιών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 18 του Ν 2470/97 «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις» (ΦΈ.Κ 40/Α/ 21.3.97) όπως 
αυτό αντικαταστάθηκε με τις διατάξειςτου άρθρου 15του 
Ν. 2592/98 «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις» ΦΈ.Κ (57/Α/18.3.98). 

2. Τις διατάξεις του άρθρου 29Α του Ν. 1558/85 » Κυ¬ 
βέρνηση και Κυβερνητικά όργανα» (ΦΈ.Κ 137/Α) που 
προστέθηκε με το άρθρο 27του Ν. 2081/92 (ΦΈ.Κ 154/Α). 

3. Τιςδιατάξειςτηςπαρ. 4τηςΠ.Υ.Σ33/30.5.1997(Φ.Ε.Κ 
109/Α/97). 

4. Τις 2022941/2297/0022/7.4.1998 και 2/8803/0022/ 
8.2.1999 εγκυκλίους του Υφυπουργού Οικονομικών. 

5. Την 2/80345/0004/8.11.1999 κοινή Υπουργική από¬ 
φαση με την οποία μεταβιβάστηκε το δικαίωμα υπογρα¬ 
φής για την καθιέρωση υπερωριακής εργασίας στους Γ ε¬ 
νικούς Γραμματείς των Υπουργείων Οικονομικών και Με¬ 
ταφορών και Επικοινωνιών (Φ.Ε.Κ2040/Β/19.11.1999). 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους (διακοσίων ενενήντα πέ¬ 
ντε χιλιάδων τριακοσίων ευρώ ) 295.300 ευρώ περίπου, η 
οποία θα καλυφθεί από τις πιστώσεις του τακτικού προϋ¬ 
πολογισμού εξόδων του Υ.Μ.Ε. φορέας 39/110 και ΚΑΕ 
0511, ΚΑΕ 0512, ΚΑΕ 0531 και ΚΑΕ 0532. 

7. Η παραπάνω δαπάνη δεν μπορεί να υπερβεί σε ετή¬ 
σια βάση το ύψος των πιστώσεων του προϋπολογισμού 
που έχουν γραφεί για την αιτία αυτή, μη επιτρεπόμενης 
της μεταβολής τους είτε με τροποποίηση του προϋπολο¬ 
γισμού είτε με χορήγηση συμπληρωματικών κονδυλίων. 

8. Την ανάγκη προσφοράς υπερωριακής, νυχτερινής 
και εξαιρέσιμων ημερών εργασίας από τους ειδικούς 
συμβούλους - συνεργάτες, υπαλλήλους, οδηγούς και τα 
αστυνομικά όργανα των Πολιτικών Γ ραφείων του Υπουρ¬ 
γού και του Υφυπουργού Μεταφορών και Επικοινωνιών 
και των Γραφείων, του Γενικού Γραμματέα του Υπ.Μ.Ε. 
και του Γ ενικού Γ ραμματέα Επικοινωνιών, αποφασίζουμε: 

Εγκρίνουμε την προσφορά υπερωριακής, νυχτερινής 
και εξαιρέσιμων ημερών εργασίας, για ειδικούς συμβού¬ 
λους - συνεργάτες, υπαλλήλους (μετακλητούς, αποσπα¬ 
σμένους ή με διάθεση), οδηγούς κ.λπ., ως εξής: 

1) Για το Πολιτικό Γ ραφείο του Υπουργού: 

1.1 Για δύο (2) Ειδικούς Σύμβουλους - Συνεργάτες, πε¬ 
νήντα (50) ημερήσιες ώρες, τριάντα (30) νυχτερινές και 
δέκα (10) εξαιρέσιμες, ανά άτομο. 

1.2 Για δύο (2) Ειδικούς Συμβούλους - Συνεργάτες, 
πενήντα (50) ημερήσιες ώρες και είκοσι (20) νυχτερινές 
ανά άτομο. 

1.3 Για δύο ( 2 ) Ειδικούς Συμβούλους - Συνεργάτες, 
σαράντα (40) ημερήσιες ώρες, δέκα (10) νυχτερινές και 
δέκα (10) εξαιρέσιμες, ανά άτομο. 


1.4 Για ένα (1) Ειδικό Σύμβουλο - Συνεργάτη ,πενήντα 
(50) ημερήσιες ώρες, είκοσι (20) νυχτερινές και δέκα 
(10) εξαιρέσιμες. 

1.5 Για επτά (7) μετακλητούς υπαλλήλους, πενήντα 
(50) ημερήσιες ώρες, τριάντα (30) νυχτερινές και δέκα 
(10) εξαιρέσιμες, ανά υπάλληλο. 

1.6 Για τέσσερις (4) αποσπασμένους υπαλλήλους, πε¬ 
νήντα (50) ημερήσιες ώρες τριάντα (30) νυχτερινές και 
δέκα (10) εξαιρέσιμες, ανά υπάλληλο. 

1.7 Για δύο (2) με διάθεση υπαλλήλους, πενήντα (50) 
ημερήσιες ώρες, τριάντα (30) νυχτερινές και δέκα (10) 
εξαιρέσιμες ανά υπάλληλο. 

1.8 Για δύο (2) με διάθεση υπαλλήλους πενήντα (50 
)ημερήσιες ώρες, είκοσι (20) νυχτερινές και δέκα (10) 
εξαιρέσιμες, ανά υπάλληλο. 

1.9 Για πέντε (5) με διάθεση υπαλλήλους, τριάντα (30) 
νυχτερινές ώρες και δέκα (10) εξαιρέσιμες ανά υπάλλη¬ 
λο. 

1.10 Για τέσσερις (4) υπαλλήλους με σχέση εργασίας 
ιδιωτικού δικαίου, σαράντα (40) ημερήσιες ώρες, δέκα 
(10)νυχτερινές και δέκα (10) εξαιρέσιμες ανά υπάλληλο. 

1.11 Για πέντε (5) αστυνομικούς, σαράντα πέντε (45) 
ημερήσιες ώρες, τριάντα (30) νυχτερινές και δέκα (10 ) 
εξαιρέσιμες, ανά άτομο. 

2) Για το Πολιτικό Γραφείο του Υφυπουργού: 

2.1 Για έξι (6) μετακλητούς, αποσπασμένους ή και με 
διάθεση υπαλλήλους πενήντα (50) ημερήσιες ώρες, τριά¬ 
ντα (30) νυχτερινές και δέκα (10) εξαιρέσιμες, ανά υπάλ¬ 
ληλο. 

2.2 Για τέσσερις (4 )υπαλλήλους, Ειδικό Επιστημονικό 
Προσωπικό, μετακλητούς, αποσπασμένους ή και με διά¬ 
θεση, σαράντα (40)ώρες ημερήσιες, τριάντα (30) νυχτε¬ 
ρινές και δέκα (10) εξαιρέσιμες, ανά υπάλληλο. 

2.3 Για τρεις (3) μετακλητούς, αποσπασμένους ή και με 
διάθεση υπαλλήλους σαράντα (40) ημερήσιες ώρες, δέ¬ 
κα (10)νυχτερινές και δέκα (10) εξαιρέσιμες. 

2.4 Για ένα (1) μετακλητό, αποσπασμένο ή και με διάθε¬ 
ση υπάλληλο, σαράντα (40) νυχτερινές ώρες και είκοσι 
(20) εξαιρέσιμες. 

2.5 Γ ια ένα (1) μετακλητό, αποσπασμένο ή και με διά¬ 
θεση υπάλληλο, είκοσι (20) ημερήσιες ώρες, δέκα (10) 
νυχτερινές και δέκα (10) εξαιρέσιμες, ανά άτομο. 

2.6 Για τρεις (3) Ειδικούς Συμβούλους - Συνεργάτες, 
σαράντα (40) ημερήσιες ώρες, είκοσι (20) νυχτερινές και 
δέκα (10) εξαιρέσιμες, ανά άτομο. 

2.7 Γ ια τρεις (3) αστυνομικούς, σαράντα πέντε (45) ημε¬ 
ρήσιες ώρες, τριάντα (30)νυχτερινές και δέκα(10) εξαιρέ¬ 
σιμες, ανά άτομο. 

3. Για το Γραφείο του Γενικού Γραμματέα του Υπ.Μ.Ε.: 

3.1 Για (1) Ειδικό Σύμβουλο, πενήντα (50) ημερήσιες 
ώρες, τριάντα (30) νυχτερινές και δέκα (10) εξαιρέσιμες. 

3.2 Για ένα (1) Ειδικό Συνεργάτη, πενήντα (50) ημερή¬ 
σιες ώρες, τριάντα (30) νυχτερινές και δέκα (10) εξαιρέ¬ 
σιμες. 

3.3 Γ ια τέσσερις (4) αποσπασμένους ή και με διάθεση 
υπαλλήλους πενήντα (50) ημερήσιες ώρες, τριάντα (30) 
νυχτερινές και δέκα (10) εξαιρέσιμες, ανά άτομο. 

3.4 Για ένα (1)με διάθεση υπάλληλο, σαράντα (40) νυ¬ 
χτερινές ώρες και είκοσι (20) εξαιρέσιμες. 

4. Γ ιατο Γ ραφείο του Γ ενικού Γ ραμματέα Επικοινωνιών: 

4.1 Για ένα (1) Ειδικό Συνεργάτη, τριάντα πέντε (35) 

ημερήσιες ώρες, οκτώ (8) νυχτερινές και οκτώ (8) εξαι¬ 
ρέσιμες. 

4.2 Για ένα (1) υπάλληλο με σχέση εργασίας ιδιωτικού 
δικαίου, σαράντα τέσσερις (44) ημερήσιες ώρες, οκτώ (8) 
νυχτερινές και οκτώ (8) εξαιρέσιμες. 

4.3 Για ένα (1) αποσπασμένο υπάλληλο, τριάντα πέντε 
(35) ημερήσιες ώρες, οκτώ (8) νυχτερινές και οκτώ (8) 
εξαιρέσιμες. 

4.4 Για δύο (2) αποσπασμένους υπαλλήλους, σαράντα 
τέσσερις (44) ημερήσιες ώρες, είκοσι έξι (26) νυχτερινές 
και οκτώ(8) εξαιρέσιμες, ανά υπάλληλο. 

4.5 Γ ια δύο (2) υπαλλήλους με σχέση εργασίας ιδιω¬ 
τικού δικαίου, τριάντα πέντε (35) ημερήσιες ώρες, οκτώ 
(8) νυχτερινές και οκτώ (8) εξαιρέσιμες, ανά υπάλληλο. 

Η παρούσα απόφαση ισχύει ένα μήνα πριν τη δημοσί¬ 
ευσή της στην Εφημερίδα της Κυβερνήσεως έως και 
31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2002 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Μεταφορών και Επικοινωνιών 
ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΗΣ ΚΩΝΣΤΑΝΤΙΝΙΔΗΣ 

-♦- 

Αριθ. Κ3-1595 (5) 

Αντικατάσταση Μελών της συγκροτηθείσας Νομοπαρα¬ 
σκευαστικής Επιτροπής Διευρυμένων Αρμοδιοτήτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΝΑΠΤΥΞΗΣ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να», όπως ισχύει. 

β) Του Π .Δ. 27/1996 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και 
Εμπορίου, στο Υπουργείο Ανάπτυξης». 

γ) Του Π.Δ. 59/96 «Σύσταση Γ ενικής Γ ραμματείας Εμπο¬ 
ρίου στο Υπουργείο Ανάπτυξης και καθορισμός των αρ¬ 
μοδιοτήτων της». 

δ) Του άρθρου 6 Ν. 1338/83 «Εφαρμογή του Κοινοτικού 
Δικαίου», όπως ισχύει. 

2. Τη ΔΙΔΚ/Φ1/2/11187/12/5/00 (ΦΕΚ 630/Β72000) από¬ 
φαση του Υπουργείου Εσωτερικών, Δημόσιας Διοίκησης 
και Αποκέντρωσης. 

3. Την 485/31/10/2001 (ΦΕΚ 1484/Β731.10.2001) από¬ 
φαση του Πρωθυπουργού και του Υπουργού Ανάπτυξης 
σχετικά με την «Ανάθεση αρμοδιοτήτων στους Υφυπουρ¬ 
γούς Ανάπτυξης». 

4. Την ανάγκη προσαρμογής του Ελληνικού Δικαίου στον 
ΤομέατηςΕποπτείαςτων Ασφαλιστικών Επιχειρήσεων προς 
το ισχύον Δίκαιο της Ευρωπαϊκής Ένωσης και ειδικότερα 
στις διατάξεις της με αριθμό 2000/26/ΕΚ (Ι_181/16/5/2000) 
Οδηγίας σχετικά με την ασφάλιση της αστικής ευθύνης πού 
προκύπτει από την κυκλοφορία αυτοκινήτων οχημάτων και 
για την τροποποίηση των οδηγιών 73/239/ΕΟΚ και 
88/357/ΕΟΚ (τέταρτη οδηγία ασφάλισης αυτοκινήτων). 

5. Του άρθρου 29Ατου Ν. 1558/1985 (Α 137), όπως συ¬ 
μπληρώθηκε με το άρθρο 27του Ν. 2081/1992 (Α 154) και 
αντικαταστάθηκε με το άρθρο 1 παραγ. 2α του Ν. 2496/ 


1997 (Α 38) και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού 
Προϋπολογισμού. 

6. Την Κ3/2128/6/6/2001 απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης, Εθνι¬ 
κής Οικονομίας, Ανάπτυξης και Μεταφορών και Επικοι¬ 
νωνιών «περί συγκρότησης Νομοπαρασκευαστικής Επι¬ 
τροπής διευρυμένων αρμοδιοτήτων». 

7. Το γεγονός της πρόσφατης Συνταξιοδότησης της 
Προέδρου της συγκεκριμένης Επιτροπής Ουρανίας Πα- 
νταζή, Γενικής Διευθύντριας Εσωτερικού Εμπορίου. 

8. Το γεγονός της αποχώρησης του μέλους αυτής 
Κων/νου Κουτσουλέλου, δικηγόρου, αποφασίζουμε: 

1. Παρατείνουμε τον χρόνο ολοκλήρωσης του έργου 
της Επιτροπής μέχρι τις 31.5.2002. 

2. Τροποποιούμε την Κ3/2128/6/6/2001 απόφαση «περί 
Συγκρότησης Νομοπαρασκευαστικής Επιτροπής Διευ- 
ρυμένων Αρμοδιοτήτων» και ορίζουμε Νέα Μέλη αυτής 
σε αντικατάσταση της Προέδρου Ουρανίας Πανταζή και 
του μέλους αυτής Κων/νου Κουτσουλέλου, τους: 

Α) Την Κορωναίου - Κούτρα Μαρία, Προϊσταμένη της 
Δ/νσης Ασφαλιστικών Επιχειρήσεων και Αναλογιστικής, 
ως Πρόεδρο αυτής. 

Β) Τον Τηλέμαχο Θεοφανίδη, δικηγόρο. 

Σε αντικατάσταση του αποχωρήσαντος μέλους 
Κων/νου Κουτσουλέλου. 

1. Ως προς τα λοιπά ισχύει η Κ3/2128/6/6/2001 από¬ 
φαση. 

3. Η παρούσα τροποποιητική απόφαση να δημοσιευθεί 
στην Εφημερίδα της Κυβερνήσεως. 

Αθήνα, 21 Φεβρουάριου 2002 


οι ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΝΙΚΟΣ ΧΡΙΣΤΟΔΟΥΛΑΚΗΣ 

ΥΦΥΠΟΥΡΓΟΣ ΑΝΑΠΤΥΞΗΣ 

ΧΡΗΣΤΟΣ ΘΕΟΔΩΡΟΥ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΚΩΣΤΑΣ ΣΚΑΝΔΑΛΙΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΗΣΤΟΣ ΒΕΡΕΛΗΣ 


-♦- 

Αριθ. Τ/6108 (6) 

Συμπλήρωση Κ.Υ.Α. με θέμα «Σύσταση κλάδων διδακτι¬ 
κού προσωπικού στα Τεχνικά Επαγγελματικά Εκπαι¬ 
δευτήρια Τουριστικών Επαγγελμάτων (ΤΕΕ/ΣΤΕ), αύ¬ 
ξηση θέσεων κλάδων ένταξη - κατάταξη μονιμοποιη- 
θέντων καθηγητών και εξέλιξή τους σύμφωνα με τις 
διατάξεις του Ν. 1566/85». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Α.Ν. 567/37 «Περί μετατροπής της Επαγγελμα¬ 
τικής Ξενοδοχειακής Σχολής σε Σχολή Τουριστικών 
Επαγγελμάτων» (ΦΕΚ 119/Α/1.4.37) σε συνδυασμό με τις 
διατάξεις του άρθρου 11 παρ. 1 του Ν. 2837/2000 «Ρύθμι¬ 
ση θεμάτων Ανταγωνισμού, Ρυθμιστικής Αρχής και Ενέρ¬ 
γειας, Τουρισμού και άλλες διατάξεις» (ΦΕΚ 178/Α/ 
3.8.2000). 

2. Των άρθρων 86 παρ. 4 και 5 του Ν. 1566/85 «Δομή και 
λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις» (ΦΕΚ 167/Α'). 

3. Του άρθρου 16παρ. 16τουΝ. 1586/86«Βαθμολογική 
διάρθρωση των θέσεωντου Δημοσίου, ΝΠΔΔ και ΟΤΑ και 
άλλες διατάξεις» (ΦΕΚ37/Α). 

4. Του άρθρου 5 τιαρ. 7 του Ν. 2160/93 «Ρυθμίσεις για 
τον Τουρισμό και άλλες διατάξεις» (ΦΕΚ 118/Α) σε συν¬ 
δυασμό με τις διατάξεις του άρθρου 53 τιαρ. 2 του Ν. 
2721/99 (ΦΕΚ 112/Α) περί της υπαγωγής και των εκπαι¬ 
δευτικών πρωτοβάθμιας και δευτεροβάθμιας εκπαίδευ¬ 
σης στις διατάξεις του Ν. 2683/99 (ΦΕΚ 19/Α). 

5. Του Π.Δ/τος 365/97 «Διατήρηση εποπτείας ΝΠΔΔ 
από το Υπουργείο Ανάπτυξης» (ΦΕΚ 241/Α) και το Π.Δ 
142/01 «Σύσταση Γενικής Γραμματείας Τουρισμού στο 
Υπουργείο Ανάπτυξης» (ΦΕΚ 123/Α/2001). 

6. Την Τ/4217/2000 ΚΥΑ«ΜετατροπήτωνΤΕΣΤΕ σε ΤΕΕ 
Τουριστικών Επαγγελμάτων» (ΦΕΚ 180/Β/17.2.2000). 

7. Του Π.Δ/τος 388/2001 «Διορισμός Υπουργού .Ανα¬ 
πληρωτή Υπουργού και Υφυπουργών» (ΦΕΚ254/Α/2001). 

8. Την 485/31.10.2001 Κοινή Απόφαση του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου καιΔημήτριο Γεωργακό- 
πουλο» (ΦΕΚ 1484/Β/31.10.2001). 

9. Την 1100383/1330/Α0006/31.10.2001 Κοινή Απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων Υφυπουργών Οικονομικών» 
(ΦΕΚ1485/Β/31.10.2001). 

10. Την ΣΤ5/31.10.2001 κοινή απόφαση του Πρωθυ¬ 
πουργού και του Υπουργού Εθν. Παιδείας & Θρησκευμά¬ 
των «περί καθορισμού αρμοδιοτήτων των Υφυπουργών 
του Υπ. Εθν.Παιδείας και Θρησκευμάτων» (ΦΕΚ 1484/Β/ 
31.10.2001). 

11. Την 338/4.10.2001 απόφαση του Δ.Σ. των ΣΤΕ με την 
οποία προτείνεται η αύξηση των θέσεων του συσταθέ- 
ντος με την ΚΥΑ Τ/2220/14.6.2000 κλάδου ΔΕΙ κατά μία 
(1) θέση, όπως αυτή ισχύει μετά την συμπλήρωσή της με 
την ΚΥΑ Τ/3852/26.6.2001. 

12. Τις διατάξεις του άρθρου 29 του Ν. 1558/85 προ- 
στεθέντος δια του άρθρου 27 του Ν. 2091/92 όπως συ¬ 
μπληρώθηκε με το άρθρο 1 παρ.2ατου Ν. 2469/97 (ΦΕΚ 
38/Α). 

13. Τις διατάξεις της παρ. 3 του άρθρου 22 του Ν. 
2362/95, αποφασίζουμε: 

1. ΣυμπληρώνουμετηνΤ/2220/14.6.2000 ΚΥΑόπωςαυ¬ 
τή ισχύει μετά την συμπλήρωσή της με την Τ/3852/ 
26.6.2001 ΚΥΑ, ως εξής: 

Στην περίπτωση Γ και στον κλάδο ΔΕΙ της ανωτέρω 
απόφασης, εντάσσεται μία (1) επιπλέον υφιστάμενη θέση 
μόνιμου καθηγητή μαγειρικής τέχνης (κλάδος προσωρι¬ 
νός). 

2. Από την έκδοση της παρούσας απόφασης προκαλεί- 
ται δαπάνη ύψους 2.054 ΕΥΡΩ για κάθε ένα από τα επό¬ 
μενα οικονομικά έτη που θα βαρύνει τους κωδικούς 0211 
και 0221 του προϋπολογισμού των Σχολών Τουριστικής 
Εκπαίδευσης, στους οποίους υπάρχουν ήδη εγγεγραμ¬ 
μένες πιστώσεις. 

3. Κατά τα λοιπά εξακολουθεί να ισχύει ως έχει η 
Τ/2220/14.6.2000 ΚΥΑ όπως αυτή συμπληρώθηκε με την 
Τ/3852/26.6.01 ΚΥΑ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ Δ. ΓΕΩΡΓΑΚΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΓΚΕΣΟΥΛΗΣ 
-♦- 

Αριθ. 91005 (7) 

Τροποποίηση απόφασης «Ανασυγκρότηση της Διοικού- 
σας Επιτροπήςτου Λογαριασμού Προστασίας Φορτο¬ 
εκφορτωτών Λιμενεργατών». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 του Ν. 3239/55 σε συν¬ 
δυασμό με τις διατάξεις του άρθρου 5 του Ν. 74/75 και του 
άρθρου 25του Ν. 1876/90. 

2. Τις διατάξεις των άρθρων 24 και 28 του Π.Δ. 368/89 
«Οργανισμός Υπουργείου Εργασίας». 

3. Την 59608/67 κοινή απόφαση του Αντιπροέδρου της 
Κυβερνήσεως και των Υπουργών Οικονομικών και Εργα¬ 
σίας «Περί συγχωνεύσεως Λογαριασμών». 

4. Την 8298/92 κοινή απόφαση των Υπουργών Προε¬ 
δρίας της Κυβερνήσεως και Εργασίας. 

5. Την 93149/24.4.2001 απόφαση του Υπουργού Εργα¬ 
σίας «Ανασυγκρότηση της Διοικούσας Επιτροπής του 
ΛΠΦΛ, αποφασίζουμε: 

Τροποποιούμε την 93149/24.4.2001 απόφαση του 
Υπουργού Εργασίας και Κοινωνικών Ασφαλίσεων «Ανα¬ 
συγκρότηση της Διοικούσας Επιτροπής του Λογαρια¬ 
σμού Προστασίας Φορτοεκφορτωτών Λιμενεργατών», 
κατά το μέρος που αφορά τον εισηγητή στην Επιτροπή 
για τα τεχνικά θέμα των έργων αρμοδιότητας ΛΠΦΛ και 
αντί του Αθανάσιου Τασσόπουλου ορίζουμε τον Βασίλειο 
Πυθαρόπουλο. 

Κατά τα λοιπά ισχύει η παραπάνω απόφαση, όπως τρο¬ 
ποποιήθηκε και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2002 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. ΔΥΙδ/Γ.Π. 1396 (8) 

Τροποποίηση της ΔΥ 1 δ/19807/18.10.2000 (Φ.Ε.Κ. 
1320/31.10.2000 τ. Β') απόφασης περί τροποποίησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) του 4ου Συγκροτήματος Νοσ/μείων 
της Περιφέρειας Αττικής για τις ειδικότητες της Αγ¬ 
γειοχειρουργικής, Αιματολογίας.Ψυχιατρικής και 

Ωτορινολαρυγγολογίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ.Α'). 

2. Τις διατάξεις του άρθρου 6 παρ. 1 του Ν. 1278/82 
(ΦΕΚ 105/Α'), όπως αντικαταστάθηκε από την παρ. 1 του 
άρθρου 44του Ν. 1759/88 (ΦΕΚδΟ/Α'). 

3. Τις διατάξειςτου άρθρου 37παρ. 1 του Ν. 2519/1997 
(ΦΕΚ 165/Α721.8.1997) «Ανάπτυξη και Εκσυγχρονισμός 
του Εθνικού Συστήματος Υγείας, οργάνωση των υγειονο¬ 
μικών υπηρεσιών, ρυθμίσεις για το φάρμακο και άλλες 
διατάξεις». 

4. Τις διατάξειςτου άρθρου 15του Ν. 2889/2001 (ΦΕΚ 
37/Α72.3.2001) «Βελτίωση και εκσυγχρονισμός του Εθνι¬ 
κού Συστήματος Υγείας και άλλες διατάξεις». 

5. Τις αποφάσεις μαςΔΥ1α/20926/9.12.1997 Ο.Ε. (ΦΕΚ 
1120/Β718.12.1997), όπως τροποποιήθηκε μεταγενέστε¬ 
ρα καιΔΥ1 δ/19807/18.10.2000 (ΦΕΚ 1320/Β731.10.2000). 

6. Την από 16.11.2001 αίτηση παραίτησης της Κασσίου 
Προύντζου Κυριακής. 

7. Το 2564α/20.12.2001 έγγραφο του Πανελλήνιου Ια¬ 
τρικού Συλλόγου, αποφασίζουμε: 


1. Τροποποιούμε τη ΔΥ1 δ/19807/18.10.2000 απόφαση 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 4ου Συγκροτήματος 
Νοσ/μείων της Περιφέρειας Αττικής στην ειδικότητα της 
Παιδιατρικής τακτικό μέλος, ως κριτή - εισηγητή για την 
κρίση Διευθυντώντον Κώσταλο Χρήστο, Δ/ντή του Π.Γ.Ν. 
Αθηνών «ΑΛΕΞΑΝΔΡΑ», σε αντικατάσταση της Κασσίου - 
Προύντζου Κυριακής, που παραιτήθηκε. 

2. Η θητεία του ανωτέρω διοριζομένου λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ΔΥΙα/20926/9.12.1997 Ο.Ε. 
απόφασή μας, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2002 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




